paragraph_text: "California Gurls" je pjesma američke pjevačice Katy Perry. Objavljena je početkom svibnja 2010. godine kao najavni singl za njen treći studijski album Teenage Dream. U pjesmi gostuje američki reper Snoop Dogg. Producenti pjesme su Max Martin, Dr. Luke i Benny Blanco, a pjesmu su uz samu Perry napisali Max Martin, Dr. Luke i Snoop Dogg. Perry je izjavila da je pjesma snimljena kao odgovor na pjesmu "Empire State of Mind" koju izvode Jay Z i Alicia Keys.